Segonda batalha de Karkòv

La segonda batalha de Karkòv se debanèt dins lo corrent de la Segonda Guèrra Mondiala dau 12 au 28 de mai de 1942. Opausèt lei fòrças sovieticas dau Frònt Sud-Oèst e dau Frònt Sud dirigits per lo marescau Semyon Timoshenko a divèrsei formacions dau Grop Centre de l'armada alemanda (principalament la 6 Armada). Après sei succès ivernencs, l'Estat Major esperava infligir una desfacha importanta ai fòrças alemandas e organizèt una ofensiva dins la region de Karkòv. Pasmens, maugrat d'avançadas inicialas importantas, l'operacion s'acabèt per un desastre. 

D'efèct, leis Alemands èran tanben a preparar d'ofensivas dins la region e i transferir una partida de son aviacion. Sei còntra-ofensivas partidas dau nòrd e dau sud li permetèron d'enceuclar leis unitats sovieticas que menavan l'ataca dins una pichona pòcha onte foguèron durament bombardadas. Lei temptativas dei soudats blocats per sortir mau capitèron e l'Armada Roja perdiguèt finalament  òmes, mai de  canons,  carris e 542 aeronaus (còntra solament  òmes per leis Alemands). Aquò laissèt ansin la màger part dau sud dau frònt sensa fòrça importanta de blindats e favorizèt d'un biais important l'avançada alemanda en direccion d'Stalingrad.

 Liames intèrnes 
premiera batalha de Karkòv
tresena batalha de Karkòv

 Bibliografia 

 Nòtas e referéncias 

Categoria:Front de l'Èst de la Segonda Guèrra mondiala